मेष:ये पूरा महीना ही आपके लिए अनुकूल रहेगा। आप अपने कार्य व्यापार में बहुत अच्छा करेंगे। आपको वरिष्ठ जनों का सहयोग मिलेगा। लेकिन शनि मंगल और राहु की सप्तम भाव में उपस्थिति को देखते हुए हर काम में सावधानी बरतने की सलाह मैं आपको देना चाहूंगा। निजी जीवन और साझेदारी के कामों में विशेष सावधानी से काम लेना होगा। हालाँकि आर्थिक मामलों में सुधार और कुछ व्यापारिक यात्राओं के योग बन रहे हैं। वहीं महीने के दूसरे भाग में लाभ की स्थितियाँ सुदृढ़ बनी रहेंगी। जीवन साथी या प्रेम पात्र के साथ आनंददायी समय बीतेगा। उपाय के रूप में किसी ग़रीब को काले उड़द की दाल का दान करें।